เดือนที่แล้วประจำเดือนไม่มา แต่เดือนนี้มากระปิดกระปอย เกิดจากอะไรได้บ้างคะปกติประจำเดือนมาเยอะ และมาทุกเดือน พึ่งมีเดือนที่แล้วกับเดือนนี้ที่ผิดปกติค่ะ
สวัสดีค่ะ หากมีอาการขาดประจำเดือน แล้วตามด้วยการมีเลือดออกกะปริดกะปรอย แนะำควรตรวจหาการตั้งครรภ์ดูเป็นอันดับแรก (หากที่ผ่านมาได้มีเพศสัมพันธ์) หากตรวจไม่พบ ก็จะเกิดจากสาเหตุอื่นๆ เช่น1. หากเลือดออกไม่เกิน 7 วัน ก็น่าจะเป็นประจำเดือนได้ เพียงแต่หากออกมาแบบกะปริดกะปรอยใน 7 วัน แสดงว่ามีปริมาณเลือดน้อย ซึ่งอาจเกิดจากหลายสาเหตุได้ เช่น มีความเครียด ทำงานหนัก ออกกำลังกายมากไป มีน้ำหนักลด มีภาวะโลหิตจาง เป็นต้น2.การใช้ยาฮอร์โมนต่างๆ เช่น ยาฉีดคุมกำเนิด ยาสตรี สมุนไพร อาหารเสริมต่างๆ เป็นต้น3. การทำงานผลิตฮอร์โมนของรังไข่ผิดปกติ เช่น ภาวะที่มีถุงน้ำจำนวนมากในรังไข่ (PCOS)4. มีการอักเสบติดเชื้อในโพรงมดลูก ซึ่งมักมีตกขาวที่ผิดปกติและปวดท้องน้อยร่วมด้วย5. ความผิดปกติที่มดลูก เช่น มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก6. มีโรคในระบบอื่นๆ เช่น มีภาวะเกร็ดเลือดต่ำ เกร็ดเลือดทำงานผิดปกติ มีภาวะไทรอยด์ฮอร์โมนต่ำ เป็นต้นหากได้ตรวจหาการตั้งครรภ์อย่างถูกต้อง แล้วไม่พบการตั้งครรภ์ หรือไม่เคยมีเพศสัมพันธ์มาก่อน และไม่ได้มีการใช้ยาใดๆ ก็ให้สังเกตเลือดที่ออกไปก่อน หากมาไม่เกิน 7 วัน อาจเป็นประจำเดือนดังกล่าวไปได้ แต่หากออกนานเกิน 7 วัน หรือมีอาการอื่นๆ อีก เช่น ปวดท้องน้อย มีตกขาวที่ผิดปกติ เป็นต้น ก็ควรไปพบสูติ-นรีแพทย์เพื่อตรวจค่ะ